הקוראן המבורך סורה 93 (תרגום דאר אלסלאם)


סורה  93: א-דוחא (שעת אמצע הבוקר)

בשם אללה הרחמן הרחום

1 (שבועה) באמצע הבוקר,

2 ובלילה המאפיל.

3 כי ריבונך לא זנח אותך, ולא סלד ממך,

4 וחיי העולם הבא, אכן, עדיפים לך מחיי העולם הזה.

5 וישפיע לך ריבונך מחסדיו עד שתחוש סיפוק.

6 הלא היית יתום ונתן לך מחסה?

7 והלא חיפשת את הצדק, והדריכך אליה?

8 והלא היית דל, והפכך עשיר?

9 לכן, אל תקפח את היתום,

10 ואל תדחה מעליך את מבקש הנדבה,

11 אך, אודות שפע ריבונך כלפיך הרבה לספר

הקוראן סורה 93
הקוראן המבורך (תרגום דאר אלסלאם)